Haar kêrel, Ivan “Faroekie” Matroos (48), met wie sy in Sonop, Nababeep, ’n woonkwartier gedeel het, is die hoofverdagte. Hy het reeds vroeër aan die cops vertel dat hy haar “net” gewurg het tydens ’n struweling die vorige Saterdagaand.
Die Brown-gesin moes egter vir vyf dae wag en hoop voordat haar lyk in ’n drein buitekant hul woning gevind is. ’n Munisipale werker was besig om die drein leeg te laat suig toe hy onraad merk.
“Wie sou kon dink dat hy die lyk daar sou gaan wegsteek? Ons, die cops (én Matroos) het orals gesoek en niks gevind nie. Maar hy hét die moord vooruit beplan. Hy het mos openlik vertel dat hy haar gaan doodmaak as hy haar nie kan terugkry nie,” het Brown hartseer vertel.